หาสิ่งอื่นมาทดแทน สร้างบรรยากาศเพื่อประสบการณ์ทางเพศที่แตกต่าง
แทนที่จะเลือกดูสิ่งที่ให้ความพึงใจแค่ชั่วครู่แต่อาจต้องมารู้สึกผิดภายหลัง คุณควรลงทุนลงแรงกับความสุขของตัวคุณเอง หากไม่รู้จะทำอะไร ให้เริ่มทำสิ่งที่ให้ความสุขกับคุณ (หนังโป๊ให้ความพึงใจ ไม่ใช่ความสุข) หากิจกรรมที่กินเวลานานๆ ที่ทำให้คุณต้องออกจากบ้านหรืออย่างน้อย กิจกรรมที่กินเวลาที่จะทำให้คุณต้องอยู่กับมันนานๆ   เลือกทำงานอดิเรกที่คุณรู้สึกสนุก โดยเฉพาะอย่างยิ่งงานอดิเรกที่ทำให้ต้องพบปะผู้คน ช่วยให้คุณได้เพื่อนใหม่ๆ และได้สนุกไปด้วยกัน หาทีมหรือลีกกีฬา ชมรมวิ่ง หรือกลุ่มเย็บปักถักร้อย ทำสิ่งที่กระตุ้นความสนใจของคุณ! เริ่มทำอาหารด้วยตัวเอง เข้ายิมหลังเลิกงานหรือเลิกเรียน หรือใช้เวลากับเพื่อนๆ หากการอยู่บ้านทำให้คุณมีอารมณ์อยากดูหนังโป๊ ก็อย่าอยู่บ้านในช่วงเวลาที่เสี่ยงต่อการที่คุณจะเปิดหนังดู ออกไปซื้อของชำ ไปหาเพื่อน หรือทำงานอาสาแทน เพราะการดูหนังทำได้ค่อนข้างง่ายและไม่ต้องระบุตัวตน ทำให้หนังโป๊เป็นตัวเลือกที่คนใช้เพื่อให้ตัวเองไม่คิดถึงความรู้สึกที่ไม่พึงประสงค์และเพื่อช่วยเลี่ยงความวิตกกังวลหรือความเบื่อ หากรู้ตัวว่ากำลังจะเปิดหนังโป๊ดู ให้หายใจลึกๆ ถามตัวเอง “นี่เป็นวิธีที่ที่ฉันใช้หลีกหนีความจริงหรือ” หากใช่ ตัดสินใจให้แน่วแน่และลองทำสิ่งอื่นแทนเสีย คุณอาจพบว่าตัวเองเปิดหนังโป๊ดูหลังจากที่ไปถกเถียงเรื่องอะไรสักอย่างมา หรือทำไปเพื่อปลอมประโลมตัวเองหลังหงุดหงิดมา หรือเพื่อใช้เป็นข้ออ้างในการเลี่ยงการทำสิ่งที่ไม่อยากทำ คุณอาจใช้หนังโป๊เป็นเครื่องแก้เบื่อเวลาอยากได้อะไรมาฆ่าเวลา ทำสิ่งที่คุณทำได้เพื่อเปลี่ยนความคิดที่จะดูหนังโป๊ออกไปเสีย ด้วยการปรับความสนใจของคุณใหม่ หันเหความสนใจด้วยการอ่านหนังสือ ต่อโมเดลเครื่องบิน คุยโทรศัพท์ หรือดูคลิปวิดีโอออนไลน์ตลกๆ แทนที่จะดูหนังโป๊ จงทำสิ่งที่ทำได้เพื่อให้คุณจดจ่อกับอะไรสักอย่างจนกว่าความอยากนั้นจะผ่านไป หากคุณไม่รู้ว่าจะทำอะไรเพื่อหันเหความสนใจของตัวเองออกจากหนังโป๊ ให้คุณทำอะไรง่ายๆ และซ้ำๆ เช่น พับผ้าหรือล้างชาม คนบางคนใช้หนังโป๊เพื่อหลีกหนีความจริง แทนที่จะใช้สิ่งลามก ให้คุณสร้างทักษะการแก้ปัญหาที่เหมาะสมแทน เมื่อรู้สึกเศร้า ออกไปเดินเล่น เขียนบันทึก หรือระบายกับเพื่อน แทนที่จะวิ่งหนีความรู้สึกแย่ๆ ใช้เวลาสักครู่และตรวจสอบอารมณ์ไม่ดีๆ ที่เกิดขึ้นและถามตัวเองดูว่ามีอะไรทำให้คุณรู้สึกสนใจมากเป็นพิเศษหรือไม่   ฝึกหายใจลึกๆ นั่งในท่าสบายๆ และฝึกหายใจให้ยาวเวลาหายใจเข้าออกแต่ละครั้งจนกระทั่งรู้สึกว่าผ่อนคลายที่สุดแล้ว จดบันทึกหรือใช้ศิลปะ (วาดรูป แกะสลัก) เป็นทางเลือกในการแก้ปัญหา เขียนเพลงหรือฟังเพลงก็ช่วยได้เหมือนกัน เป็นการสร้างความเชื่อมโยงระหว่างอารมณ์ของคุณและช่วยให้คุณจดจ่อกับสิ่งที่ทำ ทักษะการแก้ปัญหาจะช่วยให้คุณรับมือกับความเครียดและการสั่งสมความเครียด ระหว่างกำลังค้นหาวิธีแก้ปัญหาเหล่านั้น ให้ทำสิ่งที่ให้อะไรเพิ่มเติมกับชีวิต ไม่ใช่พรากบางสิ่งบางอย่างไป ลองหาอ่านข้อมูลเพิ่มเติมพวกบทความเกี่ยวกับการรับมือกับความเครียดหรือความทุกข์ทางใจ วิธีหนึ่งที่จะช่วยให้ควบคุมจิตใจได้คือการทำสมาธิ ขณะที่ร่างกายกำลังเกิดอารมณ์ จิตใจของคุณนั่นเองที่เป็นตัวติดสินใจเปิดหนังโป๊ดู จงเป็นนายของจิตใจด้วยการฝึกสมาธิ การทำสมาธิสามารถช่วยเลี่ยงความหุนหันพลันแล่นและพบวิธีสร้างสมดุลให้กับร่างกายและจิตใจได้ดีขึ้น  เวลาที่คุณรู้สึกอยากขึ้นมา ให้เริ่มจากหายใจลึกๆ หลับตาและเริ่มผ่อนคลายกายและใจ ปล่อยให้ความคิดได้ ‘คิด’ สักหน่อย แล้วค่อยๆ ผลักความอยากนั้นออกไปจากความรับรู้ของคุณ และให้จดจ่อที่การหายใจแทน ความคิดใดๆ ที่ปรากฏขึ้นเราสามารถรับรู้ได้ จากนั้นก็ปล่อยไป ให้ความสนใจกับการสังเกตลมหายใจแทน พยายามทำจนกระทั่งรู้สึกผ่อนคลายมากๆ การทำสมาธิมีหลายวิธี คุณจะเน้นที่การทำจิตใจให้ปลอดโปร่ง หรืออาจเน้นที่การท่องคำหรือวลี เช่น “ฉันรักตัวเอง” การทำสมาธิได้ผลมากที่สุดเมื่อฝึกฝนเป็นประจำ และทำทุกวัน  ลองหาอ่านข้อมูลเพิ่มเติมเกี่ยวกับวิธีทำสมาธิสำหรับผู้เริ่มต้น มุ่งสู่ความสำเร็จโดยเอาข้าวของที่เป็นตัวยั่วยวนใจให้ดูหนังโป๊ ลบไฟล์ที่มีบนคอมพิวเตอร์ แมกกาซีน และบล็อกเว็บไซด์ หากการตั้งคอมพิวเตอร์เป็นการยั่วยวนใจ ให้คุณใช้แต่คอมพิวเตอร์ในที่ที่ไม่เป็นส่วนตัวเพื่อจำกัดเวลาใช้ในแต่ละวัน คุณสามารถตั้งค่าเบราว์เซอร์ให้บล็อกเว็บไซด์หนังโป๊ได้ ซึ่งช่วยลดความเสี่ยงที่จะเจอเว็บไซด์ที่โผล่มายั่วคุณ  เตรียมรับมือปัญหาและใส่ใจกับสิ่งรอบตัวอย่างใกล้ชิด เพื่อหลีกเลี่ยงความอยากที่จะเกิดขึ้น  ตั้งค่าเสิร์ชเอนจิ้นเสียใหม่ บางครั้งการหาข้อมูลบนอินเตอร์เน็ตอาจทำให้คุณบังเอิญเจอภาพโป๊หรือเว็บไซด์หนังโป๊โดยไม่ได้ตั้งใจ หนังโป๊เป็นหนังที่ผ่านการกำกับและคนดูมักจะเดาเรื่องได้ เมื่อคุณมีอารมณ์ขึ้นมาก็จงปล่อยให้จิตโลดแล่นไปแทนที่จะเปิดหนังโป๊ดู นี่เป็นโอกาสที่คุณจะได้เป็นผู้สร้างภาพฝันของคุณโดยใช้จินตนาการตัวเอง คุณสามารถสรรค์สร้างสิ่งต่างๆ สุดแล้วแต่ความคิดและจินตนาการภาพตามที่คุณปรารถนาได้สุดแต่ใจคุณจะต้องการ ซึ่งเป็นสิ่งที่หนังโป๊ให้คุณไม่ได้ ปล่อยจินตนาการให้โลดแล่นไป การทำเช่นนี้เป็นการให้อิสรภาพในการเป็นผู้ควบคุมความปรารถนาทางเพศของตนเอง โดยไม่ต้องพึ่งสิ่งอื่น การสำเร็จความใคร่ด้วยตัวเองเป็นเรื่องปกติและมนุษย์เกือบทุกคนต่างมีประสบการณ์ดังกล่าวกันทั้งนั้น การให้ความสนใจกับร่างกายของตัวเองระหว่างสำเร็จความใคร่ (โดยไม่ต้องใช้หนังโป๊) สามารถช่วยให้คุณค้นพบสิ่งที่คุณชอบและไม่ชอบได้ และยังช่วยให้คุณทำความรู้จักกับร่างกายของตัวเองด้วย การสำเร็จความใคร่ยังสามารถช่วยให้คุณรู้ว่าอะไรที่ทำให้คุณรู้สึกดีเมื่ออยู่กับคนรักของคุณ.  แทนที่จะเอาแต่ง่วนอยู่กับหนังโป๊ ให้หันมาสนใจร่างกายของตนเอง ให้ความสนใจอย่างใกล้ชิดว่าอะไรที่ทำให้คุณรู้สึกดีและอะไรทำให้รู้สึกสนุก ไม่ใช่สนใจแต่สิ่งที่ร่างกายตอบสนองเวลาดูหนังโป๊ ระมัดระวังขณะสำเร็จความใคร่ด้วยตัวเอง ไม่ต้องสนใจสิ่งอื่นแต่สนใจความรู้สึกที่เกิดขึ้นภายในร่างกาย อย่าให้อะไรมาขัดจังหวะความรู้สึก ณ ขณะนั้น แต่ให้อยู่กับปัจจุบันกับความรู้สึกที่ร่างกายคุณรู้สึก คุณอาจจะเลี่ยงการใกล้ชิดกับใครสักคนและใช้หนังโป๊มาทดแทน ลองใช้นักบำบัดเป็นตัวช่วย ให้คุณได้พูดคุยถึงความรู้สึกของการมีความสัมพันธ์ใกล้ชิดและวิธีแก้ไขปัญหา ความกลัวการมีความสัมพันธ์ใกล้ชิดกับใครสักคนอาจหนักหนามากจนทำให้คุณหลีกเลี่ยงความสัมพันธ์และใช้หนังโป๊เป็นสิ่งทดแทน ไม่ว่าจะด้วยเหตุใด ให้หาให้เจอว่าปัญหาคืออะไรและลองพิจารณาการปรึกษานักบำบัดดู หากคุณเคยผ่านประสบการณ์สะเทือนใจ โดยเฉพาะอย่างยิ่ง ประสบการณ์ทางเพศที่ทำให้รู้สึกเช่นนั้นมันอาจจะดีหากคุณได้ปรึกษานักบำบัดที่จะช่วยให้คุณก้าวข้ามความรู้สึกที่เกี่ยวข้องกับเหตุสะเทือนใจนั้น หากความสัมพันธ์ทางเพศกับคนรักของคุณยังไม่สามารถเติมเต็มคุณได้ ส่วนหนึ่งอาจเป็นเพราะหนังโป๊ ทั้งนี้ทั้งนั้น การดูหนังโป๊ก็มีความเชื่อมโยงกับการห่างเหินของคู่รักด้วย แทนที่จะให้ความสนใจกับการดูหนังโป๊ คุณควรใส่ใจคนรักของคุณแทน  อย่ามองว่าหนังโป๊เป็นเหมือนหนังสือ “ฮาว-ทู” ที่บอกว่าคุณต้องทำอะไรอย่างไร ถามคนรักของคุณเรื่องรสนิยมทางเพศของเขาหรือเธอ และเรียนรู้ที่จะลองทำอะไรที่หวือหวาไปด้วยกัน ใช้เวลาที่มีความหมายกับคนรัก และทำสิ่งที่ทั้งคู่ต่างชอบที่จะทำไปด้วยกัน คุณอาจเข้าครัวทำอาหารเย็นด้วยกัน อ่านหนังสือด้วยกัน หรือไปเดินเล่นด้วยกัน ทำกิจกรรมที่ทำให้คุณมีโอกาสมีบทสนทนากับคนรัก และเป็นกิจกรรมที่เกิดในที่ที่คุณทั้งคู่สามารถสนุกกับการได้อยู่กับอีกฝ่ายด้วย รับรู้ว่าคุณสามารถเปลี่ยนนิสัยตนเอง และรู้สึกดีกับสิ่งที่จะเกิดขึ้นนี้ได้ ไม่มีความจำเป็นใดๆ ที่คุณจะต้องอยู่กับความละอายหรือรู้สึกผิด จงพร้อมรับความเปลี่ยนแปลงและความแตกต่างที่จะเกิดตามมาในชีวิตคุณ
หากิจกรรมสนุกๆ ทำ. หลีกเลี่ยงการดูหนังโป๊เพราะความเบื่อหรือกังวลใจ. หันเหความสนใจ. สร้างทักษะการแก้ปัญหาที่ถูกที่ควร. ทำสมาธิ. สร้างสภาพแวดล้อมที่ปลอดหนังโป๊. ใช้จินตนาการ. สำเร็จความใคร่ด้วยตัวเอง. แก้ปัญหาที่เกี่ยวกับการมีความสัมพันธ์ใกล้ชิด. กระชับความสัมพันธ์กับคนรักให้แน่นแฟ้นยิ่งขึ้น. เชื่อมั่นในตนเอง.
https://www.wikihow.com/Substitute-Pornography https://www.wikihow.com/Substitute-Pornography
Making Substitutions for Porn Creating a Different Sexual Atmosphere